Aalborgs Stifts Adresseavis, 1825-11-16
Generallieutenant Greve Guaqui, en født Peruaner, hyldede først Joseph Napoleon; blev af Murat afsendt til Peru for der at proclammere Spaniens nye Souverain, men reiste, istedetfor til Peru, til Sevilla, hvor han meddeelte den derværende Junta sine Jnstructioner, hvorefter denne Junta i sit eget Navn sendte ham til Amerika. Fra dette Land vendte han, belæsset med Rigdomme og Peruanernes Had, tilbage til Spanien, hvor han, ved udvendig at vise sig som den Fromme, vidste at erhverve sig den nu afdøde Jnfant Don Antonios Gunst, med hvem han dagligen bad mange Rosenkrandse. Siden denne Prindses Død vegeterede han ved Hoffet. - Pater Cyrillo, Kapuziner General, var i lang Tid en obscurMunk, indtil Tilfældet bragte ham i Nærheden af Tronen. J Aaret 1820, da Cortes-Constitutionen igjen blev indført, drog han sig tilbage til en By, 4 Mile fra Madrid, hvor hans Bolig blev Samlingsplads for alle dem, der havde sammensvoret sig til Forfatningens Omstyrtning. Ved Restaurationen fremskinnede igjen hans gode Stjerne, og hvad han hemmeligen havde virket, blev ham nu offentlig giengieldt. - General Venegas (Marquis de la Reunion) er en Mand af Karakteer og af streng Redelighed, der vil give sin Stemme til alle hensigtsmæssige Reformer. - Don Antonio Pilon, en forstandig Sømand, er stræng Forfægter af en uindskrænket Regeringsform. - Don Anselmo Rivas, Statsraad, en Mand paa 60 Aar, har den Forfængelighed, at holde sig for en fuldkommen Verdensmand. Man holder ham, forsaavidt han har nogen Mening, for en Fanatiker. - Don Francisco Marin, en Olding paa 70 Aar, en Tilhænger af gothiske Jdeer, men streng redelig, vil, ligesom - Don Jose Hevia y Noriega, Raad af Castilien, 65 Aar gammel, - stemme med Erkebiskoppen af Saragossa. - Don Bruno Vallarino, Raad af Jndien, ærgierrig aandrig, men ængstlig, en stedse færdig Lovpriser af den bestaaende Magt. Han veed, ligesom saa mange andre, hvad der er Ret, men han vil stedse staae sig paa de fleste Stemmers Side. - Ludvig Gargollo, Kjøbmand fra Cadix, hvis Fortjeneste bestaaer deri, at Kongen i Aaret 1823 boede i hans Huus, og derfor skienkede ham en Ordens Storkors, samt sin naadigste Velvillie, er en Mand af godt Sindelag, der vil befordre det Gode, men ikke forhindre det Onde. - Don Jacobo Maria Parga, 50 Aar gammel, hvem det ikke mangler paa Bedømmelseskraft og Talenter, men som maaskee kun mangler det behørige Eftertryk, var i Constitutionens Tid nogle Dage Minister for det Jndre: han forenedes vel med alle Partierne. - Jntendanten Clola, 48 Aar gammel, er Finantsfaget fuldkommen voxen; han er en Ven af Hr. Garay, hvis Jdeer han deler, og vilde kunne blive en fuldkommen Finantsminister. Han blev, da Constitutionen forkyndtes, afsat fra Jntendantposten i Cadix, men mod Slutningen af Revolutionen igjen ansat i dette Embede, da man erkjendte hans Retskaffenhed og oplyste Tænkemaade. - Don Augustin Perales, 50 Aar gammel, af middelmaadige Kundskaber, er ganske Finantsministeren Ballasteros hengiven. - Don Jose Juan Pinilla, en duelig Tolddirectør, elsker Arbeide og besidder en fortræffelig Tænkemaade, hvorpaa man kan stole. - Secretær Ramon Montero. Om ham er Jntet videre bekjendt, end at han er Jnfanten Don Carlos meget hengiven, og formodentlig vil fortælle ham, hvad ethvert Medlem i Juntaen taler.